Ego, in Dei nomine, Erchimboldus et uxor mea Girberga vendidimus monachis Sancti Petri Cluniensis monasterii, cui preest domnus Odilo abbas, in villa que dicitur Canevas, vineam unam; et habet de una parte perticas VIII, de alia parte VIIII, de alia parte XII: terminationes habet de una parte vineam de hereditate ipsius Archimbaldi, de alia parte vineam Rutbaldi, fratris predicti Erchimbaldi, de tercia parte curtile ipsius Erchimbaldi, de quarta parte vineam Franconis. Et accepimus ab eis precium IIII solidos; et faciant de istis, a die presenti, quicquid facere voluerint. S. Erchimbaldi, qui fieri et firmare rogavit. S. uxoris ejus Girberge. S. filiorum ejus Constantii, Bernardi, Vinberti. S. Franconis. S. Adam. Sirus monachus rogatus scripsit, regnante Rotberto rege, in Lordono, mense aprili.